Jan Pieter Heije

Jan Pieter Heije (Amsterdam, 1 maart 1809 - dêre, 24 febrewaris 1876) wie in Nederlânsk dokter, mar is fral bekend wurden om syn krewearjen foar dichtkeunst en muzyk. Hy boaske mei Maria Margaretha van Voorst (14 novimber 1832).

Hy studearre medisinen yn Amsterdam en promovearre dêr ek wêrnei't er dêr dokter waard.

Hy hat bydroegen oan tal fan lieten. Hy besocht in brede laach fan de befolking te berikken. Bernelieten hat er ek ta bydroegen. Bygelyks it no noch bekende: In het groene dal, in het stille dal, Zie de maan schijnt door de bomen, Een karretje dat over de zandweg reed en de Zilvervloot (oer Piet Hein), zijn daden benne groot).

Geastlike lieten, meast koralen. Koralen beskôge er as lieten fan maksimaal fjouwer koepletten wêr't inkeld ien haadgedachte of gemoedstastân yn foar komt. It Lietboek foar de Tsjerken hat noch ien fers fan syn hân: Gesang 464 (Alle volken looft de Here). Hy besocht mei syn lieten in brêge te foarmjen tusken protestantske, Roomsk-katolike en joadske tsjerkemuzyk.

Syn grêf leit yn it doarpke Abbenes, dêr't er regelmjittich by freonen wie. It grêfmonumint is makke troch Willem Molkenboer. It doarp hat in pleats dy't fan Heye's Vlaggenlied hiet.

 Spreuk 
Of uren duren Eeuwigheden,
Dat ligt~'em aan......'t besteden

 Wurk 
 De morbis qui mentales dicuntur (medysk proefskrift, 1832)
 Volks-zangboek voor meerstemmig gezang: Woorden van J.P. Heije; zangwijzen van Nederlandsche toondichters (1847)
 Kinderen. Een dichterlijke krans (1853)
 Al de kinderliederen (1861)
 Al de volksdichten (1865)
 Asschepoester, een sprookje uit de oude doos. (Van Heteren, Amsterdam 1865, op rijm gebragt en met duitsche vertaling Aschenbrödel door Henriette Heinze-Berg).
 De gelaarsde kat, een sprookje uit de oude doos. (Funke, Amsterdam 1870, op rijm gebragt en met duitsche vertaling Der gestiefelte Kater door Henriette Heinze-Berg).
 Uw Koninkrijk kome (1873)
 Innigst leven eens dichters (autobiografy, 1874)

 Keppeling om utens 
 J.P. Heije yn de DBNL

Kategory:Nederlânsk dokter
Kategory:Nederlânsk dichter
Kategory:Nederlânsk lietsjeskriuwer
Kategory:Nederlânsk autobiograaf
Kategory:Persoan berne yn 1809
Kategory:Persoan stoarn yn 1876